TOMA DE POSESIÓN
ADMINISTRACIÓN LOCAL — Provincial — Deputación Provincial (Persoal, oposicións, 22/07/2021)

EXPEDIENTE: 2021008164 ASUNTO: PROVISIÓN DO POSTO DE TRABALLO DE XEFATURA DE MODERNIZACIÓN E DESENVOLVEMENTO ADMINISTRATIVO DO SERVIZO ORAL TRÁMITE: RESOLUCIÓN DE NOMEAMENTO O deputado, en virtude das competencias delegadas da Presidencia en materia de persoal, dita a seguinte No Boletín Oficial da Provincia número 92 de data 18/05/2021, e mediante extracto no Diario Oficial de Galicia do 11/06/2021, publícase a convocatoria de provisión do posto de traballo de xefatura de Modernización e Desenvolvemento Administrativo do Servizo ORAL, polo sistema de libre designación. Dentro do prazo establecido presentáronse as solicitudes de participación das seguintes persoas aspirantes: Examinada a documentación que achegan as persoas aspirantes, comprobase que D. Jose Elmer Yudina Dragos ostenta a condición de funcionario de administración local con habilitación de carácter nacional e non pertence á escala esixida, polo que queda excluído deste proceso selectivo, figurando Dª María del Mar Lamoso Varela como a única participante admitida. De conformidade co disposto na base quinta da convocatoria, o Servizo de Recursos Humanos unha vez verificado o cumprimento dos requisitos esixidos nas bases, dou traslado do expediente ó deputado delegado de persoal para a designación da persoa seleccionada (ou a declaración do posto como deserto), o que deberá estar motivado con referencia ao cumprimento dos requisitos, a observancia do procedemento e á competencia para o nomeamento. Polo exposto, visto o informe do Servizo de RRHH e Formación sobre a solicitudes presentadas, curriculo e demais documentación acreditativa dos méritos alegados; considerando que se seguiron todos os trámites da convocatoria e demais disposicións normativas contidas no artigo 16 do D.93/1991, de 20 de marzo, polo que se aproba o Regulamento de provisión de postos de traballo, promoción profesional e promoción interna da Xunta de Galicia, e artigo 51 e ss. do RD 364/95, de 10 de marzo, de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, en relación co artigo 101 e 102 da Lei 7/85, de Bases de Réxime Local, así como artigo 24 do V Acordo Regulador para persoal funcionario da Deputación e artigo 92 da Lei de emprego público de Galicia; en virtude das facultades delegadas da Presidencia por Resolución do 01/08/2019 e que me confiren os artigos o 61.12 do Real decreto 2568/86, de 28 de novembro, e artigo 34. h) da Lei 7/85, do 2 de abril, RESOLVO adxudicar o posto de traballo de xefatura de Modernización e Desenvolvemento Administrativo do Servizo Oral a Dª MARÍA DEL MAR LAMOSO VARELA, funcionaria de carreira do Concello de Pontevedra, con praza de técnico de administración xeral do grupo A1, dada a súa idoneidade para o desempeño do posto convocado. A resolución desta convocatoria farase pública no BOPPO. De acordo coa base sexta o prazo de toma de posesión será de tres días hábiles se o destino anterior radica na mesma localidade que a do novo destino e dun mes se radica nunha localidade distinta ou comporta o reingreso ó servizo activo do funcionario. Este prazo comezará a contar a partir do día seguinte ó do cesamento, que deberá producirse dentro dos cinco días hábiles seguintes ó da publicación da resolución no BOPPO. Asinado dixitalmente á marxe. Contra esta Resolución, que pon fin á vía administrativa, poderá interpor recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 112 e 123 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, de 13 de xullo, reguladora da Xurisdición Contencioso-Administrativa. Todo isto sen prexuízo de que poda utilizar calquera outro recurso que estime conveniente.”